দুর্গাপুজোর ভিড় সামলাতে বিশেষ ট্রাফিক নির্দেশিকা জারি কলকাতা পুলিশের

কলকাতা: পুজোর হাতে গোনা আর মাত্র কয়েকটা দিন বাকি। ইতিমধ্যেই শপিং প্রায় শেষের দিকে। বাড়ির পুজো থেকে পাড়ার পুজো গুলো প্রস্তুতি প্রায় শেষের দিকে। বেশ কয়েক বছর ধরে মুখ্যমন্ত্রী মহালয়াতেই শহরের বড়ো বড়ো পুজো উদ্বোধন করে দেন। কলকাতায় পুজো মানেই তৃতীয়া থেকেই ঠাকুর দেখার ঢল নামবে মণ্ডপে মণ্ডপে ৷ শহরের এ প্রান্ত থেকে ও প্রান্ত, সর্বত্র দর্শনার্থীদের ভিড় লেগেই থাকে ৷ বেশির ভাগ সকলেই পুজো পরিক্রমায় বেরোনোর পরিকল্পনা করছেন? জেনে রাখুন কলকাতায় ক’টা পর্যন্ত যান চলাচল নিয়ন্ত্রণে আনা হচ্ছে ৷ নির্বিঘ্নে ঠাকুর দেখতে এই সময় বেরোতে পারেন ৷ দুর্গাপুজোর (Durga Puja 2025) ভিড় সামলাতে এবং নিরাপত্তার স্বার্থে বিশেষ ট্রাফিক (Durga Puja Traffic Notification) নির্দেশিকা জারি করল কলকাতা পুলিশ (Kolkata Police)। যা কার্যকর থাকবে মহালয়া থেকে লক্ষ্মীপুজো পর্যন্ত বিশেষ দিনগুলিতে ৷

দুর্গাপুজোর ভিড় সামলাতে এবং নিরাপত্তার স্বার্থে বিশেষ ট্রাফিক নির্দেশিকা জারি করল কলকাতা পুলিশ। যানজটে যাতে কোনও সমস্যা না হয়, তা কলকাতা পুলিশের কাছে বড় চ্যালেঞ্জ। সেকথা মাথায় রেখে পণ্যবাহী যান চলাচল নিয়ন্ত্রণ করবে কলকাতা পুলিশ। সাধারণত রাত ১০টা থেকে সকাল 6টা পর্যন্ত ভারী ট্রাক বা পণ্যবাহী গাড়ির শহরে প্রবেশের অনুমতি থাকে। তবে এবারের দুর্গোৎসবের দিনগুলিতে তার উপর কড়াকড়ি বিধিনিষেধ আরোপ করা হয়েছে। মহালয়া, ভোর ৩টে থেকে রাত ১০টা পর্যন্ত শহরে ভারী যান প্রবেশ নিষিদ্ধ করা হয়েছে । তৃতীয়ার দিন, সকাল 6টা থেকে মধ্যরাত পর্যন্ত পণ্যবাহী গাড়ি চলাচল বন্ধ থাকবে । চতুর্থীর দিন, সকাল 6টা থেকে রাত 2টো পর্যন্ত নিষেধাজ্ঞা। পঞ্চমীর দিন, সকাল 8টা থেকে রাত 2টো পর্যন্ত নিষেধাজ্ঞা কার্যকর থাকবে। ষষ্ঠীর দিন, সকাল 8টা থেকে রাত 3টে পর্যন্ত নিষেধাজ্ঞা থাকছে। সপ্তমী থেকে নবমী, সকাল 7-8টা থেকে পরের দিন ভোর 4টে পর্যন্ত শহরে ভারী গাড়ির প্রবেশ বন্ধ রাখার নির্দেশ দেওয়া হয়েছে ।

আরও পড়ুন: দক্ষিণেশ্বরের ঘটনায় উঠে এল চাঞ্চল্যকর তথ্য, কী সেই তথ্য?

Traffic notification in connection with the MAHALAYA FESTIVAL on 21.09.2025 and for DURGA PUJA & LAXMI PUJA 2025. pic.twitter.com/JfrV9Jlcb8

— Kolkata Traffic Police (@KPTrafficDept) September 11, 2025

অন্য খবর দেখুন